Kreyq Devid

Kreyq Devid (; 5 may 1981, Sauthempton, Böyük Britaniya) — Britaniyalı musiqiçi və bəstəkar.

 Karyerası 
Kreyq Devid uşaqlıqdan musiqi ilə məşğul olub. İlk nailiyyəti Böyük Britaniyanın "I’m Ready" mahnı müsabiqəsində qalibiyyəti olub. Bundan sonra Kreyq Mark musiqiçi Mark Hill ilə tanış olur və onunla işləməyə başlayır. 2000-ci ildə "Born To Do It" adlı ilk albomu işıq üzü görür. Albom Böyük Britaniyanın ən çox satılan albomları sırasında birinci yerə qalxır və 19 yaşlı artist bu nailiyyəti qazanmış ən gənc müğənni kimi tarixə düşür. Albomun sinqlları olan "Fill Me İn", "7 Days", "Walking Away", "Rendezvous" dünya çartlarının ilk pillələrini tutur və Kreyqi bütün dünyada tanıdır. 2002 və 2003 illərində Kreyq Devid "Ən yaxşı vokal çıxışı" nominasiyasında 2 dəfə Qremmi mükafatının adayı olur.

2002-ci ildə Kreyq Devid "Slicker Than Your Average" adlı ikinci albomunu hazırlayır. Bu albom ilk alboma nisbətən az uğur qazansa da müğənni yenə də bir sıra mükafatlar qazanır və populyarlığını qoruyur. 2003-cü ildə Kreyq Devid musiqiçi Stinq ilə birlikdə ona böyük uğur gətirən "Rise & Fall" mahnısını yazır. Mahnı Böyük Britaniyada ilin ən uğurlu mahnıları arasında ikinci yeri tutur. 2005-ci ildə Kreyq Devid "The Story Goes...", 2007-ci ildə "Trust Me", 2010-ci ildə isə "Signed, Sealed, Delivered" adlı albomlarını buraxır. Bundan başqa 2008-ci ildə Kreyq Devid ən yaxşı mahnılarının daxil olduğu "Greatest Hits" albomunu buraxır və bu albom üçün "İnsomnia" adlı yeni sinql yazır. 2012-ci ildə Kreyq sayca 6-cı studiya albomunu buraxır və 2013-cü ildə dünya turuna çıxır.

 Diskoqrafiya 
Studiya albomları
 Born to Do It (2000)
 Slicker Than Your Average (2002)
 The Story Goes... (2005)
 Trust Me (2007)
 Signed Sealed Delivered (2010)
 Following My Intuition (2016)
 The Time Is Now (2018)
 22 (2022)
 Commitment (2025)

Toplu albomları
 Greatest Hits (2008)
 Rewind — The Collection (2017)

 İstinadlar 

 Xarici keçidlər 
 Rəsmi sayt
 Myspace səhifəsi

Kateqoriya:Britaniya müğənniləri
Kateqoriya:Ayvor Novello mükafatı laureatları
Kateqoriya:Atlantic Records artistləri
Kateqoriya:RCA Records artistləri
Kateqoriya:Universal Music Group artistləri
Kateqoriya:Birləşmiş Krallıq repçiləri